গত ২৪ ঘণ্টায় আন্ত্রিকের উপসর্গ নিয়ে বাঘাযতীন হাসপাতালে ভর্তি হলেন আরও ১৩ জন। আরও ৮ জন ভর্তি রয়েছেন বাঙ্গুর হাসপাতালে। আক্রান্তদের মধ্যে দুটি শিশুও রয়েছে। ক্রমেই বাড়ছে আক্রান্তের সংখ্যা। অথচ নিরুত্তাপ প্রশাসন।  
 নিজস্ব প্রতিবেদন: পেটে ব্যাথা, বমি, সঙ্গে বারবার বাথরুমে যাওয়া। গত ২৪ ঘণ্টায় আন্ত্রিকের উপসর্গ নিয়ে বাঘাযতীন হাসপাতালে ভর্তি হলেন আরও ১৩ জন। আরও ৮ জন ভর্তি রয়েছেন বাঙ্গুর হাসপাতালে। আক্রান্তদের মধ্যে দুটি শিশুও রয়েছে। ক্রমেই বাড়ছে আক্রান্তের সংখ্যা। অথচ নিরুত্তাপ প্রশাসন।   বাঘাযতীনের বাসিন্দাদের এখন তাড়া করে ফিরছে আন্ত্রিক আতঙ্ক। এলাকায় বেশিরভাগ বাড়িতেই কেউ না কেউ আন্ত্রিকে আক্রান্ত। বিশেষত বাঘাযতীন চিত্তরঞ্জন কলোনিতে আক্রান্তের সংখ্যা সবচেয়ে বেশি। তবে পরিস্থিতি এতটা গুরুতর হওয়ার পরও প্রশাসনের কোনও ভ্রূক্ষেপ নেই বলে অভিযোগ স্থানীয়দের। পুরসভা এখনও কোনও পদক্ষেপ করেনি। এমনকি স্থানীয়দের পানীয় জলেরও এখনও পর্যন্ত কোনও ব্যবস্থা করা হয়নি বলে অভিযোগ। বাঘাযতীনের বাসিন্দাদের কাছে এখন একমাত্র ভরসা দশকর্মা ভাণ্ডার। সেখানেই বোতলবন্দি পানীয় জলের জার বিক্রি হচ্ছে। মিষ্টির দোকান কিংবা পান-বিড়ির দোকানেও মিলছে না পানীয় জলের বোতল। চরম জলসঙ্কটে ভুগছে বাঘাযতীনের মানুষ।